Næste morgen iværksatte Gouvion Saint-Cyr en storstilet offensiv. Det lykkedes ham at skjule sin hovedstyrke, der herefter overraskede Wittgensteins tropper og havde succes i begyndelsen af offensiven.{{sfn|Riehn|1990|pp=277-278}} Det lykkedes imidlertid Wittgenstein at etablere et modangreb med russisk [[kavaleri]], hvorefter Saint-Cyrs tropper indstillede fremrykningen og i stedet trak sig tilbage til [[Verkhnedvinsk|Drissa]].<ref>[https://www.napoleon.org/en/history-of-the-two-empires/timelines/napoleons-russian-campaign-from-the-niemen-to-moscow/ ''NAPOLEON’S RUSSIAN CAMPAIGN: FROM THE NIEMEN TO MOSCOW'', napoleon.org]</ref> Det var således lykkedes Wittgenstein med en langt mindre styrke at standse invasionshærens march mod hovedstaden Sankt Petersborg. Wittgenstein fik senere tilnavnet "Sankt Petersborgs redningsmand" og blev senere forfremmet til general-chef (den næsthøjeste rang efter marskal) og senere [[feltmarskal]].{{sfn|Riehn|1990|pp=277-278}}
Historie